ADVANC ออกหุ้นกู้ 3 ชุด มูลค่า 6.5 พันลบ. ขายรายใหญ่ “ฟิทช์” ให้เครดิต “AA+(tha)”
ADVANC ออกหุ้นกู้ 3 ชุดมูลค่า 6.5 พันลบ. ชูดอกเบี้ย 1.58-2.69% ระดมทุนใช้จ่ายค่าไลเซ่นส์
ADVANC ออกหุ้นกู้ 3 ชุดมูลค่า 6.5 พันลบ. ชูดอกเบี้ย 1.58-2.69% ระดมทุนใช้จ่ายค่าไลเซ่นส์ ขายสถาบัน-รายใหญ่ "ฟิทช์" ให้เรตติ้ง "AA+(tha)"
5 พ.ค. 2564

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มูลค่ารวมทั้งสิ้นไม่เกิน 6,500 ล้านบาท แบ่งออกเป็น 3 ชุด ได้แก่
หุ้นกู้ชุดที่ 1 มูลค่าเสนอขายไม่เกิน 1,000 ล้านบาท อายุ 5 ปี ครบ กำหนดไถ่ถอนปี 2569 มีอัตราดอกเบี้ยคงที่ร้อยละ 1.58 ต่อปี ชำระดอกเบี้ยทุกๆ 6 เดือนตลอดอายุหุ้นกู้
หุ้นกู้ชุดที่ 2 มูลค่าเสนอขายไม่เกิน 2,500 ล้านบาท อายุ 7 ปี ครบ กำหนดไถ่ถอนปี 2571 มีอัตราดอกเบี้ยคงที่ร้อยละ 2.14 ต่อปี ชำระดอกเบี้ยทุกๆ 6 เดือนตลอดอายุหุ้นกู้
หุ้นกู้ชุดที่ 3 มูลค่าเสนอขายไม่เกิน 3,000 ล้านบาท อายุ 10 ปี ครบ กำหนดไถ่ถอนปี 2574 มีอัตราดอกเบี้ยคงที่ร้อยละ 2.69 ต่อปี ชำระดอกเบี้ยทุกๆ 6 เดือนตลอดอายุหุ้นกู้
ทั้งนี้บริษัทจะเสนอขายหุ้นกู้ให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 5-6 พ.ค. 64 ผู้จัดการการจัดจำหน่ายหุ้นกู้ คือ ธนาคารกรุงเทพ ธนาคารกรุงไทย ธนาคารกรุงศรีอยุธยา และธนาคารกสิกรไทย
โดยบริษัท ฟิทช์ เรทติ้งส์ (ประเทศไทย) จัดอันดับความน่าเชื่อถือของหุ้นกู้ “AA+(tha)” แนวโน้ม Stable เมื่อวันที่ 1 เม.ย. 64 บริษัทจะนำเงินไปจ่ายใบอนุญาตคลื่นความถี่ของบริษัทย่อย จำนวน 6,500 ล้านบาทภายในปี 64